Carmel-by-the-Sea

Carmel-by-the-Sea, også kjent som Carmel, er en by i Monterey County i California i USA. Byen ble grunnlagt i 1902. Byen ligger ved stillehavskysten, ca. 531 km nord for Los Angeles og 193 km sør for San Francisco. Historie De første europeerne som oppdaget området var spanske sjøfarere ledet av Juan Rodriguez Cabrillo i 1542, som seilte langs kysten av California uten å gå i land. I 1602 kom karmelitt-lekbroren Sebastián Vizcaíno og oppdaget området for Spania, og ga det navn etter sin skytshelgen, Jomfru Maria av Karmelberget. Spanierne forsøkte ikke å kolonisere området før i 1770, da Gaspar de Portola, sammen med fransiskanerne Junipero Serra og Juan Crespi. De etablerte misjonsstasjonen Mission San Carlos Borromeo de Carmelo 3. juni 1770 i Monterey, samtidig som det ble etablert en annen i Alta California. Men misjonsstasjonen i Monterey ble snart en hovedstad for California, og hadde denne posisjonen fram til 1849. Da Ny-Spania gikk i oppløsing som følge av Mexicos uavhengighetskrig i 1821, ble Carmel en del av den nye staten Mexico. John Martin Welder kjøpte opp områdene rundt misjonsstasjonen i 1833, og ga dette navnet Mission Ranch. Carmel ble en del av USA i 1848, da Mexico måtte overføre California som følge av den meksikansk-amerikanske krigen. Området som var kjent som «Rancho Las Manzanitas» og skulle senere bli Carmel-by-the Sea ble kjøpt av den franske forretningsmannen Honore Escolle i 1850-årene. Escolle var kjent og framgangsrik i City of Monterey, hvor han eide det første bakeriet, pottemakeri og teglverk i det sentrale California. Han etterfølgere, Tomlinson-Del Piero-familien lever fortsatt ulike steder i området. I 1888 sendte Escolle sammen med Santiago Duckworth, en ung eiendomsutvikler fra Monterey som ønsket å etablere et katolsk retrettsenter ved misjonsstasjon, ønsket et eiendomsdelingsdokument til myndighetene. I 1889 hadde 200 andeler blitt solgt. Navnet Carmel hadde tidligere blitt brukt om et annet sted på nordbredden av Carmel-elven, rundt 20 km øst-sørøst for dagens Carmel. Et postkontor med navn Carmel åpnet i 1889, stengt i 1890, gjenåpnet i 1893, flyttet i 1902, og stengt for godt i 1903. Abbie Jane Hunter, grunnleggeren av Women's Real Estate Investment Company i San Francisco, var den første som brukte navnet Carmel-by-the-Sea for et promoveringspostkort. I 1902 sendte James Frank Devendorf og Frank Powers, på vegne av Carmel Development Company, en søknad tit myndighetene et nytt reguleringskart for kjernen av landsbyen som skulle bli Carmel. Postkontoret i Carmel åpnet igjen samme år. I 1910 etablerte Carnegie Institution et kystlaboratorium og en rekke forskere flyttet til området. Carmel ble en egen kommune i 1916. Skuespiller og regissør Clint Eastwood var borgermester i Carmel-by-the-Sea fra 1986 til 1988. Kjente personer Roy Chapman Andrews, biolog og oppdager Gus Arriola, tegneserieskaper Jean Arthur, skuespiller Mary Austin, forfatter Barbara Babcock, skuespiller Morley Baer, fotograf og forfatter Eric Berne, psykiater og forfatter Gelett Burgess, humorist, forfatter Wah Chang, artist og designer Beverly Cleary, forfatter Jerry Colangelo, forretningsmann og idrettsleder (NBA) Doris Day, skuespiller, sanger Eldon Dedini, tegneserieskaper Phyllis Diller, skuespiller, humorist Clint Eastwood, skuespiller, regissør og tidligere ordfører i Carmel James Ellroy, forfatter Joan Fontaine, skuespiller, eide Villa Fontana hvor hun døde 96 år gammel 15. desember 2013 Robert A. Heinlein, forfatter Paul Blaine Henrie, artist Darrell Huff, forfatter, skribent og arkitekt Robinson Jeffers, poet Christopher Kasparek, skribent, oversetter Hank Ketcham, tegneserieskaper Sinclair Lewis, forfatter Jack London, forfatter Xavier Martinez, maler Michael Nesmith, musiker, komponist og filmskaper Jeannette Rankin, første kvinne innvalgt i Kongressen Dick Sargent, skuespiller Upton Sinclair, forfatter og sosial reformist George Sterling, poet Lincoln Steffens, skribent Robert Louis Stevenson, forfatter Joseph Stilwell, general Jeremy Sumpter, skuespiller Referanser Eksterne lenker (en) Offisielt nettsted (en) Carmel-by-the-Sea, California – kategori av bilder, video eller lyd på Commons